કપાળની બરાબર વચ્ચે પાડેલી પાંથી, પરાણે ડાઈના લપેડા ચોપડી ચોપડીને કાળાભમ્મર કરેલાં કાનથી બે આંગળ નીચે આવતાં વાળ, લાંબા થોભિયાને બદલે કાન પાસેથી જ કાપી નાંખેલી ટીશી અને પાછળ આખી ગરદન આવરી લેતા ઓડિયા, સહેજ શામળો પણ અણીદાર નાકને લીધે જરાક નમણો લાગતો પાતળો ચહેરો. ભડકામણા રંગનો પ્રિન્ટેડ શર્ટ અને એવા જ ફ્લોરોસન્ટ કલરનું પેન્ટ, સફેદ બેલ્ટ. પગમાં ચાંચવાળા જૂતા, હાથમાં સોનાની જાડી પહોંચી. ગળામાં ય એવો જ જાડો ત્રણ સેરનો ચેઈન.